Őrtűz Balogfalán
2024-06-02 18:00 (Europe/Bratislava)

Yasmina Reza: Művészet előadás Rimaszombatban
2024-06-03 18:00
2024. június 3-án hétfőn 18.00 órakor a rimaszombati kultúrházban kerül bemutatásra Yasmina Reza: Művészet c. vígjátéka a The Art művészeti ügynökség és a Színművészeti Főiskola fiatal színészeinek, Béhr László István, Balla Barnabás és Melecsky Kristóf előadásában.
Jegyek 8€ áron a Tompa Mihály Könyvesboltban és online a www.kulturars.sk oldalon vásárolhatók.
Az iráni-magyar származású, Párizsban született Yasmina Reza a francia írók középgenerációjához tartozik, jelenleg a világ egyik legelismertebb és legtöbbet játszott drámaírója. Művészet című darabja fergeteges komédia. A világ és Európa színpadain is hatalmas sikernek örvendő mű finom humorral és mesteri érzékenységgel tárja fel egy jól ismert viszonyrendszernek, a baráti háromszögnek ingoványos talaját. A történet, akár egy mélylélektani szonda, úgy vizsgálja három barát kapcsolatát. A francia orvos, Serge vesz egy modern képet (fehér festményt fehér csíkokkal!) és a barátai ezt képtelenek tolerálni. Serge a hibás, vagy a barátok, akik azt gondolják, csak sznobizmusból vett egy vagyont érő „semmit”?! Vagy a festő, aki ilyen blöfföket készít? Vagy ez valóban egy remekmű, csak mi, érzéketlenek, ezt nem tudjuk megérteni? …..
Az előadás fő támogatója a Szlovák Köztársaság Kisebbségi Kulturális Alapja.
Forrás: vmk

NÖN Tornalján
2024-06-04 17:30
A Csemadok Tornaljai Területi Választmánya és a Rákóczi helyi szervezete a nemzeti összetartozásra emlékezik június 4-én (kedden) 17:30-tól a tornaljai Rákóczi Magyar Ház udvarán. Ünnepi beszédet mond Asztalos Nikolett egyetemi hallgató. Közreműködnek: a történelmi egyházak képviselői, az Andante, a Csicsergők, Evangélikus éneklőcsoport és Marton Emese.

NÖN Tornagörgőn
2024-06-04 18:30

NÖN Losoncon
2024-06-04 20:00
Fellobban Losoncon is az Összetartozás tüze…

JúniusFeszt: Összetartozás tüze Alsópokorágyon
2024-06-04 20:00
A JÚNIUSFeszt még nem ért véget! A rendezvény 3-ik záró napja június 4-én kedden az alsópokorágyi Hóratetőn fejeződik be, ahol közösen meggyújtjuk az Összetartozás tüzét! A szervezők várnak mindenkit szeretettel!

Összetartozás tüze Rimaszombatban
2024-06-04 20:20
Kedves cserkészek, cserkészvezetők, tisztelt szülők és minden kedves érdeklődő!Felvidéki magyarságunk szempontjából a mai egy kiemelkedő fontossággal bíró nap. Amint azt mindenki tudja, a mai napon világszerte rengeteg helyen fellobban az összetartozásunk lángja, akár hatalmas tábortűz, akár egy mécses formájában. Nekünk, a felvidéki magyar ifjak legfontosabb képviselőinek, cserkészeknek, egyik legfontosabb kötelességünk összatartani, és kifejezni magyarságunkat a mai napon. Ennélfogva a legnagyobb tisztelettel kérek mindenkit, hogy csatlakozzon hozzánk 20:24-kor, hogy fellobbantsuk összetartozásunk lángját.Amennyiben az időjárás rosszra fordul, akkor jó cserkészekhez méltóan, a cserkészotthonban fogunk megemlékezni egy tábortűz keretein belül a mai napról.Tisztelettel: Pataky S. András cst, csapatparancsnok

Összetartozásunk tüze Gömörpéterfalán
2024-06-04 20:20

Piknik Ajnácskőn a NÖN alkalmából
2024-06-08 16:00
Hozz magaddal pokrócot, uzsonnát, frissítőt, családtagokat, barátokat! Piknikezzünk együtt Mindenkit szeretettel várunk!

Jótékonysági koncert Simonyiban
2024-06-09 14:00

PÁL FERI előadása Rimaszombatban
2024-06-10 18:00
Belső béke viharos időkben – mit tehetek a külső-belső nehézségeimmel?

2024/06/10 18.00
Rimaszombat
Jegyek online és a Tompa Mihály Könyvesboltban kaphatók-12€

A tornaljai Művészeti Alapiskola ünnepi hangversenye
2024-06-13 16:00

A Palócföld bemutatója a salgótarjáni könyvhéten
2024-06-13 16:30
Csütörtökön, június 13-án a Palócföld idei 1-2-es összevont számának bemutatójára kerül sor. Érdemes olvasni.

Felvidéki írók dedikálása Miskolcon
2024-06-13 17:00
Felvidéki írók lesznek a vendégek az Erzsébet téren, a Miskolci Ünnepi Könyvhét első napján. A Felvidék Ház könyvsátránál 17,00 órakor kezdődik a dedikálás.
Dunajszky Géza pozsonyi közíró, szerkesztő és Farkas Ottó dobfeneki író, újságíró. A szerzők június 13-án dedikálnak, illetve beszélgetnek az olvasókkal 17:00–18:00 óra között a Felvidék Ház előtti standon, az Erzsébet téren.
Mindenkit szeretettel várnak!

Pintér Béla koncert Nagybalogon
2024-06-15 16:00

Hittanévzáró Hanván
2024-06-16 11:00

Régészeti barangolások Rimaszombatban
2024-06-16 14:00
2024. június 14-én és 16-án a Gömör-Kishonti Múzeum csatlakozik a Franciaország Kulturális Minisztériumának égisze alatt megrendezésre kerülő Európai Régészeti Napok elnevezésű rendezvényhez.
Az Európai Régészet Napjai a régészet és a régészeti kutatás bemutatását szolgálják. Minden évben a világ számos országában régészeti intézmények és szervezetek kínálnak régészetet bemutató programokat és tevékenységeket minden korosztály és érdeklődési kör számára.
A 2024.évi Európai Régészeti Napokhoz hagyományosan a Gömör-Kishonti Múzeum is csatlakozik. A múzeum 2024. június 14-én 10:00 órakor iskolai csoportok számára, 2024. június 16-án 14:00 órakor pedig a nagyközönség számára szervez rendezvényt Régészeti barangolások Rimaszombatban címmel.
A rendezvény résztvevői a múzeum régésze, PhDr. Alexander Botoš kíséretében sétát tesznek Rimaszombat tágabb történelmi központjában, ahol az idegenvezető bemutatja a legjelentősebb régészeti leletek lelőhelyeit. A látogatók megtudhatják, hol fedezték fel Rimaszombatban a bronztárgyakat és egyéb kincseket, hol volt a település a bronzkorban, hol temették el halottaikat a település lakói, hova helyezhetőek a város történelmi magjának kialakulásának kezdetei a legrégebbi templommal, vagy miről és mikor kapta Rimaszombat a nevét.
A séta egyes állomásain a látogatók megismerkedhetnek a helyszínen feltárt régészeti leletekkel is.
A rendezvény célja a régészeti kulturális örökségben rendkívül gazdag Gömör-Kishonti régió régészetének és régészeti kutatásának bemutatása és népszerűsítése.

Gömör és Nógrád öröksége pedagógiai projektnap Rimaszécsen
2024-06-19 09:00
A Pro scholis – Gömör és Nógrád Kistérségi Közoktatás-fejlesztéséért,
az SZMPSZ Rimaszombati Regionális Pedagógiai Központja és Területi Választmánya, a Rimaszécsi Alapiskola tisztelettel meghívja Önt GÖMÖR ÉS NÓGRÁD ÖRÖKSÉGE projektnapra, mely a Rimaszécsi Alapiskolában valósul meg 2024. június 19-én.
Program:
08.30 – 09.00 A projektnap megnyitója:
A Rimaszécsi Alapiskola gyermekcsoportjának műsora
Stubendek Dóra igazgató, Rimaszécsi Alapiskola
Fekete Irén elnök, SZMPSZ
Ádám Zita, a pedagógiai projekt főszervezője
09.00 – 15.00 Gömör és Nógrád öröksége pedagógiai projektek bemutatása
1. Nagybalogi MTNY Alapiskola – Egy régi fénykép igaz története
2. Almágyi Alapiskola és Óvoda – Környékünk gyöngyszemei
3. Szombathy Viktor MTNY Alapiskola, Feled – A tündérvártól a palócság mosakodó Mekkájáig – Ajnácskő
4. Mocsáry Lajos MTNY Alapiskola, Fülek – Hol megérint a múlt…
5. Nagydaróci MTNY Alapiskola – Nagydaróc értékei
6. Tompa Mihály Református Gimnázium, Rimaszombat – Fábry János, a kovászember
7. Bátkai Alapiskola és Óvoda – Bátka és környéke öröksége
8. Rimaszécsi Alapiskola – Vály-völgyi örökségeink
9. Rimaszécsi Speciális MTNY Alapiskola – A rimaszécsi szárnyas boroní
10. Hanvai MTNY Alapiskola – Hanva értékei Gömörnek
11. Kazinczy Ferenc MTNY Alapiskola, Tornalja – Kalandozás a Tengerszem titokzatos birodalmában
12. Dereski MTNY Alapiskola – Régi mesterségek nyomában a Turóc mentén (Deresk és Lévárt)
13. Sajógömöri MTNY Alapiskola – Kapás szobor a várdomb tövében
14. Szilicei MTNY Alapiskola – A vízivó sárkány nyomában
15. Dénes György Alapiskola, Pelsőc: A gótikus út
16.00 A projektnap kiértékelés, a csapatok megjutalmazása
Támogatók:
Bethlen Gábor Alapkezelő zrt.
Juhász István mérnök, Hanva

XXXI. Tompa Mihály Országos Verseny - ünnepi megnyitó Rimaszombatban
2024-06-20 19:00
2024. június 20-án csütörtökön kerül sor az ünnepi megnyitóra.

XXXI. Tompa Mihály Országos Verseny – koszorúzási ünnepség Rimaszombatban
2024-06-21 16:00
A koszorúzási ünnepségre június 21-én, pénteken 16 órától kerül sor.

Serkei gépkiállítás
2024-06-22 09:00

XXXI. Tompa Mihály Országos Verseny – Mindenki színpada Rimaszombatban
2024-06-22 16:00
Az eredményhirdetésre június 22-én 16.00 órakor kerül sor.

Pályázat lelkészi állás betöltésére Serkén
2024-06-25 - 2024-09-30
A Serkei Református Egyházközség a Szlovákiai Református Keresztyén Egyház 3/2012-es számú, a lelkészek választásáról szóló törvénye 6. § (2) bekezdésével összhangban pályázatot hirdet a megüresedett lelkészi állás betöltésére.
A gyülekezet – melynek a liturgiában használt nyelve a magyar – a lelkésznek biztosítja a teljes gyülekezeti fenntartású lakhatást. A gyülekezet elvárja a gyülekezeti lelkészi szolgálattal járó általános szolgálatok teljes körű és önálló ellátását.
Pályázhatnak mindazon lelkészek, akik teljesítik a Szlovákiai Református Keresztyén Egyház általános érvényű belső jogszabályai idevonatkozó rendelkezéseit.
Benyújtandó dokumentum: részletes önéletrajz a lelkészi szolgálatban eltöltött évek feltüntetésével.
A meghívással megbízott lelkipásztor neve és elérhetősége:
Szőkéné Orémus Zsuzsanna helyettes lelkipásztor
Református Lelkészi Hivatal Harmac, 980 42 Chrámec 12.
Telefonszám: 0907/029697
Pályázati határidő: 2024. szeptember 30.

Botos Béla koncertje
2024-06-25 19:00 | Városi Művelődési Központ, Rimaszombat, Szlovákia
Június 25-én, kedden 19.00 órai kezdettel szervezik meg Botos Bélu brácsaművész koncertjét a Rimaszombati Városi Művelődési Központban, zongorán kísér Vladyslav Panchenko.

2024.június 25-én, kedden 19:00 órakor a rimaszombati kultúrház színháztermében ad koncertet városunk szülötte, Botos Béla brácsaművész. Zongorán Vladyslav Panchenko kíséri. A műsorban Robert Schumann, Johannes Brahms és Adam Hudec kortárs zeneszerző Botos Bélának írt művei hangzanak el.
Jegyek 5 € (ZB tagoknak 3 €) értékben a koncert előtt a helyszínen vásárolhatók.
Botos Béla nagy zenei hagyományokkal rendelkező családból származik. Hat évesen kezdett el hegedülni szülővárosában Szabó Éva vezetése alatt a Rimaszombati Művészeti Alapiskolában. Tizennégy évesen váltott brácsára. Első tanítója nagyapja, legidősebb Botos Béla volt, akinek a szeretetteljes irányítása alatt a szlovák és a magyar népzene alapjait is elsajátította. Tanulmányait a besztercebányai Ján Levoslav Bella Konzervatóriumban folytatta MgrArt. Dušan Radič osztályában, majd a Besztercebányai Művészeti Akadémián doc. Zuzana Bouřová ArtD. vezetése alatt. Besztercebányai évei alatt számos versenyen sikeresen szerepelt és nemzetközi versenyeken is részt vett. Szóló-, kamara- és zenekari játékból mesterkurzusokat látogatott itthon és külföldön is olyan ismert személyiségeknél, mint Jürgen Weber, Juan-Miguel Hernandez, Milan Radič, Lakatos György, Mohácsi Gyula és Veronika Lenártová. Nemzetközi hírnévnek örvendő művészekkel dolgozik együtt, mint Snétberger Ferenc, Denis Kozhukin, Pavel Šporcl, Róby Lakatos, Hosszú Géza-Legocky, Matej Arendárik, Konstantin Ilievsky, a Jánoška és a Manuša együttes. Jelenleg a Szlovák Rádió Szimfonikus Zenekarának tagja, keresett brácsás nemcsak a komolyzenében, hanem más zenei műfajokban is, mint a szlovák és a magyar folklór.

44. Zenei Tavasz koncertsorozat fő támogatója a Kisebbségi Kulturális Alap és a Művészeti Alap.

Zsélyi Katalin
szervező

https://www.facebook.com/people/Mestsk%C3%A9-kult%C3%BArne-stredisko-Rimavsk%C3%A1-Sobota/100057222769206/

MCC Rimaszombatban: Demkó Attila - Háborúk kora című előadása
2024-06-26 18:00
Az MCC Felvidék rimaszombati előadásának vendége az egyik legismertebb magyar biztonságpolitikai szakember, Demkó Attila.

Ha a háború és a globális politikai folyamatok valóan elfogulatlan, tényalapú elemzésére kíváncsi, ez az előadás Önnek szól. Demkó Attila nem akar megfelelni sem az egyik, sem a másik oldal által támasztott elvárásoknak, elfogulatlanul beszél a már zajló és várható konfliktusokról, háborúkról és nagyhatalmi érdekekről.

MIKOR? 2024. június 26. (szerda) 18:00HOL? Rimaszombat, Csillagház, Daxner utca 36.

Az előadás ingyenes, de szervezői munkánk megkönnyítése érdekében arra kérjük, az alábbi regisztrációs linken jelezze részvételi szándékát:https://feliratkozas.mcc.hu/…/az-mcc-rimaszombatban-a…

Néhány a terítékre kerülő témák közül:
Hol lesz a következő Ukrajna? Áttekintjük a legforróbb geopolitikai gócpontokat. Megbeszéljük, hol és mikor törhet ki újabb fegyveres konfliktus? Mítosz-e az amerikai hegemónia megszűnése, vagy az USA hanyatlása valódi és megállíthatatlan folyamat? Hol van Kína és Oroszország helye a globális nap alatt? Magyarország helye a Nap alatt: Mit ér a magyar haderőfejlesztés? Az orosz-ukrán háború mindennél látványosabban világított rá, hogy a béke időszaka véget ért. Olyan kihívásokkal kell szembenéznünk a következő évtizedekben, amelyekre egy ütőképes hadsereg nélkül képtelenség választ adni. Hol tart most és hová juthat a magyar haderőfejlesztés? Globális problémák, lokális megoldások? Migráció, klímaváltozás, mesterséges intelligencia. Új kihívások a biztonságpolitikában.

Múzeumi nyár Rimaszombatban
2024-06-27 15:00
Érzitek már a nyarat a levegőben? Mi már igeeen ezért elhozzuk nektek a MÚZEUMI NYARAT és egy kis egzotikus hangulatot MIKOR? 2024.június 27-énHOL? a rimaszombati Gömör-Kishonti Múzeumban arab kalligráfiai workshop a Sivasakti Kalananda táncszínház tradicionális indiai táncbemutatója várunk Titeket június 27-én csütörtök délután

ParkFeszt Tornalján
2024-06-28 - 2024-06-29

Felföldi Dalia Iskola gyermektábora - felhívás
2024-07-09
Tisztelt szülők, kedves gyerekek!Már csak néhány helyünk maradt a Dalia gyermektáborba, ha szeretnél belekóstolni a magyar nemzeti harcművészet alapjaiba, akkor még nem késő, hogy jelentkezz, ugyanakkor igyekezz, nehogy lemaradj róla!A részletekért messengeren vagy a felfolddalia@gmail.com mailcímen lehet érdeklődni!Szeretettel várunk!

Gaudium régizenei együttes jubileumi hangversenye Tornalján
2024-07-12 18:00
A CSEMADOK Tornaljai Területi Választmánya tisztelettel meghívja Önt és családját a Gaudium régizenei együttes jubileumi hangversenyére.
A koncert „Ó, nagy kerek kék ég” címmel, Balassi Bálintra emlékezve dalokkal, versekkel és korabeli zenével kerül megrendezésre 2024. július 12-én (péntek) 18:00-kor a tornaljai református templomban.
A Gaudium régizenei együttes immár 40 éve működő formáció, amely első fellépését 1984-ben, Gombaszögön tartotta. Céljuk a reneszánsz és a korabarokk zene stílushagyományainak ápolása. Repertoárjuk jelentős részét felvidéki 16-18. századi kéziratos forrásokból és népzenei gyűjtésekből merítik.
A hangversenyen közreműködnek:

Hamar Tímea (ének)
Csető Andrea (ének, versek)
Csető Júlia (ének, blockflöte)
Botló Tibor (ének, blockflöte)
Homoki Zsolt (lant)
Németh Imre, az együttes művészeti vezetője (ének, reneszánsz furulyák)

A belépés díjtalan. Szeretettel várjuk!

XXX. Gömöri Magyarok Kulturális Ünnepélye Ajnácskőn
2024-07-13 16:00
A Csemadok Rimaszombati Területi Választmánya a XXX. Gömöri Magyarok Kulturális Ünnepélyét 2024. július 13-án, szombaton, 16.00 órai kezdettel az ajnácskői kultúrházban szervezi meg.
A rendezvény ezéven a CSEMADOK megalakulásának 75. évfordulója jegyében kerül megrendezésre.
